
PËR NJË NDRYSHIM NË UDHËZIMIN NR.33, DATË 24.9.2010 TË MINISTRIT TË FINANCAVE “PËR TRAJTIMIN E KREDIVE TË TRANSFERUARA NGA BANKAT E NIVELIT TË DYTË ME KAPITAL TËRËSISHT SHTETËROR NË AGJENCINË E TRAJTIMIT TË KREDIVE, KRITERET DHE KUSHTET PËR NDRYSHIMIN E MARRËVESHJES SË KREDISË, SI DHE PROcEDURAT E MARRJES NË PRONËSI TË PASURIVE TË LËNA SI GARANCI OSE JO NGA HUAMARRËSIT, TË ADMINISTRIMIT, SHITJES DHE DHËNIES ME QIRA APO ME ENFITEOZË TË KËTYRE PASURIVE”

Në mbështetje të pikës 4 të nenit 102 të Kushtetutës së Republikës së Shqipërisë, të ligjit nr.9731 datë 10.5.2007 “Për disa ndryshime  dhe shtesa në ligjin nr.8894, datë 14.5.2002 “Për Agjencinë e Trajtimit të Kredive”, të ndryshuar dhe pikës 1 të kreut IV të vendimit nr.681, datë 11.6.2009 të Këshillit të Ministrave “Për trajtimin e kredive të transferuara nga bankat e nivelit të dytë me kapital tërësisht shtetëror në Agjencinë e Trajtimit të Kredive, për kriteret dhe kushtet për ndryshimin e marrëveshjes së kredisë, si dhe procedurat e marrjes në pronësi të pasurive të lëna si garanci ose jo nga huamarrësit, të administrimit, shitjes dhe dhënies me qira apo me enfiteozë të këtyre pasurive ”, të ndryshuar, Ministri i Financave
					
UDHËZON:

1. Kreu III, pika 26, ndryshohet si më poshtë:
a) Ishte:
“Komisioni i ankandit kryesohet nga një zv/Drejtor i Përgjithshëm dhe përbëhet nga:
- Drejtori i Drejtorisë së Financës dhe Llogaritjes së Detyrimit,
- Drejtor i Drejtorisë së Migrimit dhe Koordinimit me Zyrat Rajonale,
- Përgjegjës i Administrimit të Objekteve të Sekuestruara,
- Përgjegjës i Sektorit Juridik.”.

b) Ndryshohet:
“Komisioni i ankandit kryesohet nga një zv/Drejtor i Përgjithshëm dhe përbëhet nga:
- Përgjegjës i Sektorit të Financës dhe Statistikës,
- Përgjegjës i Sektorit të Migrimit dhe Administrimit të Objekteve të Sekuestruara,
- Specialist vlerësues për objektet e sekuestruara,
- Përgjegjës i Sektorit Juridik.”.    
2. Për zbatimin e këtij udhëzimi ngarkohet Agjencia e Trajtimit të Kredive.
3. Ky udhëzim hyn në fuqi pas botimit në Fletoren Zyrtare.   
      
MINISTRI I FINANCAVE
Ridvan Bode

